Níundi áratugurinn er mörgum vel kunnur hvað varðar tískustrauma . Ýmislegt sem þykir ekki beint smart í dag var í tísku á þessum tíma eins og túperað / vöfflað hár , blár augnskuggi upp að augabrúnum og snjóþvegnar gallabuxur . Það kæmi ekki á óvart í dag að þeir sem tóku þátt í þessari tísku á sínum tíma skelli upp úr við að sjá myndir af sér frá þessu tímabili og spyrji sig : „ Hvað var ég eiginlega að spá ? “ Herðapúðar eru til þess gerðir að breikka axlir og gefa manneskjunni sterkara útlit . En á þessum tíma voru það ekki bara karlmenn sem klæddust jakkafötum með ísaumuðum herðapúðum til að auka þokka og mikilfengleika , heldur sóttust konurnar einnig í að líta svona út til að auka trúverðugleika sinn sem raunverulegur keppinautur karlmanns á vinnumarkaðinum . Hið dæmigerða útlit framakonunnar á níunda áratugnum einkenndist af áðurnefndum herðapúðum í dragt sem oft var svipað víð yfir axlir og mitti og gaf efri hluta líkamans kassalaga form . Ýmist voru mittishá pils eða buxur í stíl og litir alla vega . Teinótt , grátt og svart var þó vinsælast til að klæðast á skrifstofunni . Á ensku kallast slíkar dragtir „ power-suit “ sem á íslensku gæti útlagst sem ofurdragt . Auglýsin Giorgio Armani en Armani var einn vinsælasti hönnuðurinn á þessum tíma og þótti sérstaklega flott að klæðast dragt frá honum Það jákvæða við þetta tímabil er að menntun kvenna jókst til muna og þær fóru að vera meira áberandi í stjórnunarstöðum og pólitík . Vigdís Finnbogadóttir var kosin forseti Íslands árið 1980 og Margaret Thatcher , „ járnfrúin “ , gegndi stöðu forsætisráðherra Bretlands frá árinu 1979 til 1990 . Sjá má að hér eru jakkar þeirra beggja vel bólstraðir yfir axlarstykkið . Segja má að það sem hafi verið mest einkennandi fyrir þennan tíma séu herðapúðarnir og viti menn ! Þeir eru komnir aftur í tísku , eins og glöggir tískuunnendur hafa sjálfsagt tekið eftir . Leikararnir í Hollywood voru hvergi undanskildir þegar kom að því að klæðast heitasta trendinu en hér má sjá flottustu leikkonurnar á þessum tíma klæðast ofurdragtinni . Leikkonan Melanie Griffith í kvikmyndinni Working Girl . Leikkonan Joan Collins lék í þáttaröðinni Dynasty sem var ein sú vinsælasta á þessum tíma og fjallaði um ríka fjölskyldu þar sem alls kyns vandamál og svik og prettir voru allsráðandi . Glæsilegur klæðnaður í þáttunum vakti mikla lukku á meðal áhorfenda . Hér er breska ofurmódelið Yasmin LeBon í grárri dragt með herðapúðum , skreytt alls kyns keðjum og svo í kvenlegri blússu innan undir . Samskonar blússur eru nú þegar áberandi í helstu fataverslunum og sáust fleiri útgáfur á tískupöllunum fyrir vorið 2020 .